Fossor

Az anstetteni birodalom peremvidékén egy bányabolygó, mely áldozatul esett a Birodalom és a Turáni Csillagszövettség között háborúnak. A bolygót felkészületlenül érte a támadás, mivel a hálóra azidőtájt nem lehetett már napok óta csatlakozni, valamint nem volt számottevő védelme. Ugyan a közelben állomásozott egy IAF flotta, de háló hiányában nem lehett őket értesíteni.
==== Említésre méltó helyszínek a bolygón ====
==== Vetus kerület ====
Vetus szellemváros volt, jobban mondva szellemkörzet. Elsőként húzták fel a gyárrobotok, az érkező telepesek számára. Fura mendemondák keringtek róla, az ott lakók gyakran panaszkodtak fej és fülfájásra, orrvérzésre, amelyek okára az orvostechnikusoknak nem sikerült fényt deríteniük. Többen panaszkodtak visszatérő rémálmokra, néhányan közülük minden átmenet nélkül gyilkos ámokfutásba kezdtek, amit végül minden esetben csupán a császári fegyveresek voltak képesek megfékezni. Borzongató történetek számoltak be megmagyarázhatatlan eltűnésekről, gyanús körülmények között elkövetett öngyilkosságokról, a Vetus lakói között lassanként felütötte a fejét a rettegés és a pánik. Végül a bányamérnökök találták meg a dolog nyitját: melyet az akusztikus ásványokban azonosítottak. Megnyitott érctelér körül különös, általuk akusztikus ásványnak nevezett kőzetréteg húzódott, úgy fogadta a fémet magába miként ínhüvely az ínszalagot. Amikor a fejtések megindultak, ez a furcsa kőzetréteg a gépek zaját sokszorosan felerősítve és erősen eltorzítva vezette vissza a felszínre. Ezt a jelenséget okolták a telepesek rossz közérzetéért és a megmagyarázhatatlan dühkitörésekért, az általános levertségért, amin a zajszűrő erőterek csak részben tudtak segíteni. A végső megoldás a kiürítés volt, egyetlen család sem volt hajlandó megmaradni az általuk – Elkárhozott Provinciaként emlegetett helyen.